**MINISTERUL MEDIULUI, APELOR ŞI PĂDURILOR**

Direcţia Generală Păduri şi Strategii în Silvicultură

Nr. DGPSS 151895/28.10.2024

**REFERAT DE APROBARE**

Temeiul de emitere este art. 43 [art. 115 din Legea nr. 46/2008 - Codul silvic, republicată](https://legislatie.just.ro/Public/DetaliiDocumentAfis/203414), cu modificările și completările ulterioare, [art. 57 alin. (1)](https://legislatie.just.ro/Public/DetaliiDocumentAfis/234870), [(4)](https://legislatie.just.ro/Public/DetaliiDocumentAfis/234870) și [(5) din Ordonanța de urgență a Guvernului nr. 57/2019](https://legislatie.just.ro/Public/DetaliiDocumentAfis/234870) privind Codul administrativ, cu modificările și completările ulterioare, precum și al [art. 13 alin. (4) din Hotărârea Guvernului nr. 43/2020](https://legislatie.just.ro/Public/DetaliiDocumentAfis/222504) privind organizarea și funcționarea Ministerului Mediului, Apelor și Pădurilor, cu modificările și completările ulterioare.

Necesitatea modificării art. 30 alin. (1) din Metodologia privind scoaterea definitivă, ocuparea temporară și schimbul de terenuri și de calcul al obligațiilor bănești, aprobată prin Ordinul ministrului mediului, apelor și pădurilor nr. 694/2016 este determinată de clarificarea condițiilor pe care trebuie să le îndeplinească terenul oferit în compensarea terenului care face obiectul scoaterii definitive din fondul forestier național.

Terenul care este oferit în compensare, cu suprafața mai mare de 100 mp, trebuie să îndeplinească una din următoarele condiții:

1. latura terenului limitrofă fondului forestier nu poate fi mai mică de 1/2 din latura cea mai mare a terenului;
2. latura limitrofă fondului forestier este latura cea mai mare a terenului.

Având în vedere cele anterior menționate vă rugăm să fiţi de acord cu elaborarea proiectului de ordin pentru modificarea art. 30 alin.(1) din Metodologia privind scoaterea definitivă, ocuparea temporară și schimbul de terenuri și de calcul al obligațiilor bănești, aprobată prin Ordinul ministrului mediului, apelor și pădurilor nr. 694/2016.

**DIRECTOR GENERAL**

**Dănuț IACOB**